মিশেল হলেন একজন আমেরিকান আইনজীবী ও লেখক এবং যুক্তরাষ্ট্রের প্রেসিডেন্ট বারাক ওবামা এর সহধর্মিণী এবং যুক্তরাষ্ট্রের পথম আফ্রিকান-আমেরিকান ফার্স্ট লেডি। টানা দুই মেয়াদে নির্বাচিত হন মার্কিন প্রেসিডেন্ট বারাক ওবামা। ফার্স্ট লেডি হিসেবে ব্যাপক পরিচিতি পান মিশেল ওবামা। দুই সন্তান মালিয়া, শাশা। পুরো সময়টি হোয়াইট হাউজের সঙ্গে সুসম্পর্ক গড়ে উঠে মিশেল ওবামার। এবারে প্রেসিডেন্ট নির্বাচিত হয়েছেন ডোনাল্ড ট্রাম্প। ২০ জানুয়ারি ক্ষমতা হস্তান্তরের মাধ্যমে শেষ হবে মিশেলের ফাস্ট লেডির বর্ণাঢ্যময় জীবনের। প্রবেশ করবেন নতুন জীবনে। হোয়াইট হাউজের বর্ণনা নিয়ে তৃতীয়বারে মতো প্রচ্ছদ প্রতিবেদন প্রকাশ করছে ‘ভৌগ’ ম্যাগাজিন। এতে দেখা যায় মিশেল ওবামা হোয়াইট হাউজের সাউথ লনের বাগানে শায়িত অবস্থায় আছেন। তার চুল খোলা। ফুলের বাগান পাশে। তিনি বাম হাতের ওপর ডান হাত রেখে হাসছেন। এই প্রচ্ছদের পরেই ম্যাগাজিনটির ভিতরে তিনি বর্ণনা করেছেন হোয়াইট হাউজের ভিতরকার জীবনের নানা ঘটনা।